
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 193 

2 Αυγούστου 2005 


ΠΕΡΙΕΧΟΜΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

133. Προϋποθέσεις άσκησης επαγγέλματος Κουρέα, 
Κομμωτή και Τεχνίτη περιποίησης χεριών και πο¬ 
διών, καθορισμός επαγγελματικών δικαιωμάτων 


αυτών καθώς και όροι ίδρυσης και λειτουργίας 
Κουρείων και Κομμωτηρίων. 1 

134. Σύσταση Διεύθυνσης Ποιότητας και Αποδοτικό- 

τητας και Τμήματος Διευκόλυνσης Προσβασιμότη- 
τας Ατόμων με Αναπηρίες στο Υπουργείο Ανάπτυ¬ 
ξης. 2 

135. Ίδρυση Διδασκαλείου Δημοτικής Εκπαίδευσης 

(ΔΔΕ) στο Παιδαγωγικό Τμήμα Δημοτικής Εκπαί¬ 
δευσης της Σχολής Επιστημών Αγωγής του Δη- 
μοκριτείου Πανεπιστημίου Θράκης. 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΟ. 133 
Προϋποθέσεις άσκησης επαγγέλματος Κουρέα, Κομμω¬ 
τή και Τεχνίτη περιποίησης χεριών και ποδιών, καθορι¬ 
σμός επαγγελματικών δικαιωμάτων αυτών καθώς και 
όροι ίδρυσης και λειτουργίας Κουρείων και Κομμωτη¬ 
ρίων. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 8 του ν. 1875/1990 (ΦΕΚΑ'21). 

β) Της παρ. 1 του άρθρου 64 του ν. 1566/1985 (ΦΕΚ 
Α'167),του εδαφίου ζ'της παρ. 3 του άρθρου 2 και της πα¬ 
ραγράφου 3 του άρθρου 6 του ν. 2009/1992 «Εθνικό Σύ¬ 
στημα Επαγγελματικής Εκπαίδευσης και Κατάρτισης και 
άλλες διατάξεις» (ΦΕΚ ΑΊ8), όπως το τελευταίο τροπο¬ 
ποιήθηκε από το άρθρο 16 παρ. 9 του ν. 2743/1999 (ΦΕΚ 
Α'211) και ισχύει. 

γ) Του άρθρου 90 του π.δ. 63/2005 «Κωδικοποίηση της 
Νομοθεσίας για την Κυβέρνηση και τα Κυβερνητικά 
όργανα» (Α'98). 


δ) ΤηςΔ15/Α/Φ19οικ.4889/24.3.2004 Κοινής απόφασης 
Πρωθυπουργού και Υπουργού Ανάπτυξης «Ανάθεση αρ¬ 
μοδιοτήτων στους Υφυπουργούς Ανάπτυξης Γεώργιο Σα- 
λαγκούδη και Ιωάννη Παπαθανασίου» (ΦΕΚ 528/Β/ 
23.3.2004). 

ε) Της μεαριθμ. 27304/17.3.2004 Κοινής Απόφασης Πρω¬ 
θυπουργού και Υπουργού Υγείας και Κοινωνικής Αλληλεγ¬ 
γύης «Ανάθεση Αρμοδιοτήτων στους Υφυπουργούς Υγείας 
και Κοινωνικής Αλληλεγγύης Αθανάσιο Γιαννόπουλο και 
Γεώργιο Κωνσταντόπουλο» (ΦΕΚ Β7517/2004). 

2. Την υπ’αριθ. 7β/2005 Γνώμη του Διοικητικού Συμβου¬ 
λίου του Ο.Ε.Ε.Κ., όπως αυτή διατυπώθηκε στη Συνε¬ 
δρίαση αρ. 07/17.3.2005, κατά τα διαλαμβανόμενα στην 
παράγραφο 3 του άρθρου 6 του ν. 2009/1992. 

3. Το γεγονός ότι δεν προκαλείται δαπάνη σε βάρος του 
κρατικού προϋπολογισμού από την εφαρμογή των διατά¬ 
ξεων του παρόντος. 

4. Την γνωμοδότηση Δ. 122/8.6.2005 του Συμβουλίου 
της Επικράτειας, με πρόταση των Υπουργών Απασχόλη¬ 
σης και Κοινωνικής Προστασίας και Εθνικής Παιδείας και 
θρησκευμάτων και των Υφυπουργών Υγείας και Κοινωνι¬ 
κής Αλληλεγγύης και Ανάπτυξης, αποφασίζουμε: 

Άρθρο 1 
Ορισμοί 

1 .α) Κουρέας είναι εκείνος που παρέχει πλήρεις υπηρε¬ 
σίες αποκλειστικά στην παιδική και ανδρική κόμμωση, 
όπως ξύρισμα, κούρεμα απλό ή καλλιτεχνικό με ή χωρίς 
απλό λούσιμο και στέγνωμα μαλλιών, χωρίς όμως βαφές 
κατσάρωμα και συναφείς εργασίες. 

β) Κουρέας Α': είναι εκείνος που παρέχει το σύνολο των 
υπηρεσιών που αναφέρονται στο παραπάνω εδάφιο α', 
και μπορεί να εποπτεύει ομάδα αδειούχων κουρέων, τε¬ 
χνιτών και βοηθών. 

γ) Κομμωτής είναι εκείνος που παρέχει κάθε είδους ερ¬ 
γασία κομμώσεως σε παιδιά, άνδρες και γυναίκες, όπως 
κούρεμα, χτένισμα απλό ή καλλιτεχνικό, απλό ή ειδικό 
λούσιμο, αποχρωματισμό, αποχρώσεις, ανταύγειες 
(ΜΕ0ΗΕ3) κατσάρωμα (ΡΕΒΜΑΝΕΝΤΕ), ίσιωμα, τοποθέ¬ 
τηση τοπικής περούκας και περούκας και λοιπές καλλιτε¬ 
χνικές εργασίες. 

δ) Κομμωτής Α' είναι εκείνος που παρέχειτο σύνολο των 
υπηρεσιών που αναφέρονται στα παραπάνω εδάφια α’ και 
γ', και μπορεί να εποπτεύει ομάδα αδειούχων κομμωτών, 
τεχνιτών και βοηθών. 

ε) Τεχνίτης περιποίησης χεριών και ποδιών είναι εκείνος 
που παρέχει υπηρεσίες στην περιποίηση χεριών (ΜΑΝΙ- 
ΟυΒΕ) και ποδιών (ΡΕϋΙΟυΒΕ). 

στ) Βοηθός Κουρέα, Βοηθός Κομμωτή είναι εκείνος που 
εκτελεί βοηθητικές εργασίες ή υπεύθυνες εργασίες, αλ¬ 
λά πάντα υπό την εποπτεία και τις οδηγίες του Κουρέα, 
Κομμωτή αντίστοιχα. 

ζ) Μαθητευόμενος είναι εκείνος που εκτελεί αποκλει¬ 
στικά βοηθητικές εργασίες ή είναι μαθητής Σχολής του 
Δημοσίου ή αναγνωρισμένης Σχολής και εργάζεται πα¬ 
ράλληλα με τις σπουδές του. 

2.α) Κουρείο Ανδρών είναι το κατάστημα στο οποίο πα¬ 
ρέχονται από τον Κουρέα οι υπηρεσίες που ορίζονται στο 
εδ. α της παραγράφου Ιτου παρόντος άρθρου. 

β) Κομμωτήριο Ανδρών, Γυναικών, Παιδιών, είναι το κα¬ 
τάστημα όπου παρέχονται οι υπηρεσίες που ορίζονται 
στο εδ. γ της παραγράφου 1, του παρόντος άρθρου κα¬ 
θώς και οι υπηρεσίες περιποίησης χεριών (ΜΑΝΙΟυΒΕ) 
και ποδιών (ΡΕϋΙΟυΒΕ) εφόσον αυτές παρέχονται από 
εξειδικευμένο τεχνίτη. 

Άρθρο 2 

Άδεια άσκησης επαγγέλματος 

Οι άδειες που χορηγούνται είναι: α) Βοηθού Κουρέα, 
Βοηθού Κομμωτή, β) Κουρέα, γ) Κομμωτή, δ) Κουρέα Α’, 
ε) Κομμωτή Α’, στ) Τεχνίτη περιποίησης χεριών και πο¬ 
διών. 

Άρθρο 3 

Προσόντα και διαδικασία για την απόκτηση αδειών 

Γιατην απόκτηση οποιοσδήποτε κατά το προηγούμενο 
άρθρο κατηγορίας άδειας απαιτούνται τα παρακάτω: 

1. Βοηθού Κουρέα, Βοηθού Κομμωτή. 

Προϋπηρεσία ενός (1) έτους για τους μη έχοντες τίτλο 

σπουδών. 

Η άδεια χορηγείται μετά τη συμπλήρωση της προϋπη¬ 
ρεσίας, χωρίς εξετάσεις. 

2. Κουρέα. 

α) Για τους μη έχοντες αναγνωρισμένο τίτλο σπουδών, 
προϋπηρεσία δύο (2) ετών ως βοηθός, συμπεριλαμβανο- 
μένης και της προϋπηρεσίας που απαιτείται για την από¬ 
κτηση άδειας βοηθού Κουρέα ή Βοηθού Κομμωτή, 
β) Γιατους κατόχους αναγνωρισμένου τίτλου σπουδών: 
β.1. Πτυχίο Τεχνικής - Επαγγελματικής Σχολής Β/θμιας 
Εκπαίδευσης, ειδικότητας «Κομμώσεων και Βαφής Μαλ¬ 
λιών» ή Πτυχίο ΤΕΕ Α' κύκλου σπουδών της ειδικότητας 
«Κομμωτικής Τέχνης» ή ισότιμος τίτλος σπουδώντης ημε¬ 
δαπής ή αλλοδαπής και τέσσερις (4) μήνες προϋπηρεσία. 

β.2. Πτυχίο ΤΕΕ Β' κύκλου σπουδών της ειδικότητας 
«Κομμωτικής Τέχνης» ή ισότιμος τίτλος σπουδώντης ημε¬ 
δαπής ή αλλοδαπής, χωρίς προϋπηρεσία. 

β.3. Δίπλωμα Ο.Ε.Ε.Κ. επιπέδου Μεταδευτεροβάθμιας 
Επαγγελματικής Κατάρτισης της ειδικότητας «Κομμωτής 
- Τεχνικός περιποίησης κόμης» των Ι.Ε.Κ., ή ισότιμος τίτ¬ 
λος σπουδών της ημεδαπής ή αλλοδαπής, χωρίς προϋ¬ 
πηρεσία. 

Ως προϋπηρεσία λογίζεται και η απασχόληση του εν¬ 
διαφερομένου ως κουρέα κατά τη στρατιωτική του θη¬ 
τεία, δεόντως πιστοποιουμένη. 

3. Κομμωτή. 

α) Γ ιατους μη έχοντες αναγνωρισμένους τίτλους σπου¬ 
δών, προϋπηρεσία τριών (3) ετών με εξαρτημένη ή μη ερ¬ 
γασία, στην οποία συμπεριλαμβάνεταιη προϋπηρεσία για 


την απόκτηση της άδειας Κουρέα ή εφόσον στερείται 
άδειας Κουρέα η προϋπηρεσία για την απόκτηση της 
άδειας βοηθού Κουρέα ή Βοηθού Κομμωτή, 
β) Γ ιατους κατόχους αναγνωρισμένου τίτλου σπουδών: 
β.1. Πτυχίο Τεχνικής - Επαγγελματικής Σχολής Β/θμιας 
Εκπαίδευσης, ειδικότητας «Κομμώσεων και Βαφής Μαλ¬ 
λιών» ή Πτυχίο ΤΕΕ Α'κύκλου σπουδών ειδικότητας «Κομ¬ 
μωτικής Τέχνης» ή ισότιμος τίτλος σπουδών της ημεδα¬ 
πής ή αλλοδαπής και ένα (1) έτος προϋπηρεσία με εξαρ¬ 
τημένη ή μη εργασία σε κομμωτήριο ή κουρείο. 

β.2. Πτυχίο ΤΕΕ Β' κύκλου σπουδών της ειδικότητας 
«Κομμωτικής Τέχνης», ή ισότιμος τίτλος σπουδών της 
ημεδαπής ή αλλοδαπής, με προϋπηρεσία εννέα (9) μηνών 
στην άσκηση του επαγγέλματος με εξαρτημένη ή μη 
εργασία σε κομμωτήριο ή κουρείο. 

β.3.) Δίπλωμα Ο.Ε.Ε.Κ., επιπέδου Μεταδευτεροβάθ- 
μιας Επαγγελματικής Κατάρτισης, ειδικότητας «Κομμω¬ 
τής -Τεχνικός περιποίησης κόμης» των ΙΕΚ, ή ισότιμος τίτ¬ 
λος σπουδώντης ημεδαπής ή αλλοδαπής, με προϋπηρε¬ 
σία έξι (6) μηνών στην άσκηση του επαγγέλματος με 
εξαρτημένη ή μη εργασία σε Κομμωτήριο ή κουρείο. 

4. Κουρέα Α'. 

Άδεια Κουρέα, και προϋπηρεσία μετά τη λήψη της 
άδειας αυτής: 

α) Γ ια τους μη έχοντες αναγνωρισμένο τίτλο σπουδών 
τρία (3) έτη προϋπηρεσία στην άσκηση του επαγγέλμα¬ 
τος με εξαρτημένη ή μη εργασία σε κουρείο ή κομμωτή¬ 
ριο. 

β) Γ ιατους κατόχους αναγνωρισμένου τίτλου σπουδών: 
β.1. Πτυχίο ΤΕΕ Α' κύκλου σπουδών της ειδικότητας 
«Κομμωτικής Τέχνης» ή ισότιμος τίτλος σπουδώντης ημε¬ 
δαπής ή αλλοδαπής, με προϋπηρεσία δύο (2) ετών στην 
άσκηση του επαγγέλματος του Κουρέα ή του Κομμωτή με 
εξαρτημένη ή μη εργασία σε κομμωτήριο ή κουρείο. 

β.2. Πτυχίο ΤΕΕ Β' κύκλου σπουδών της ειδικότητας 
«Κομμωτικής Τέχνης» ή ισότιμος τίτλος σπουδώντης ημε¬ 
δαπής ή αλλοδαπής, με προϋπηρεσία ενός (1) έτους στην 
άσκηση του επαγγέλματος του Κουρέα ή του Κομμωτή με 
εξαρτημένη ή μη εργασία σε κομμωτήριο ή κουρείο. 

β.3. Δίπλωμα Ο.Ε.Ε.Κ., επιπέδου Μεταδευτεροβάθμιας 
Επαγγελματικής Κατάρτισης, της ειδικότητας «Κομμω¬ 
τής - Τεχνικός περιποίησης κόμης» των Ι.Ε.Κ. ή ισότιμος 
τίτλος σπουδώντης ημεδαπής ή αλλοδαπής, με προϋπη¬ 
ρεσία ενός (1) έτους στην άσκηση του επαγγέλματος του 
Κουρέα ή του Κομμωτή με εξαρτημένη ή μη εργασία σε 
κομμωτήριο ή κουρείο. 

5. Κομμωτή Α'. 

Άδεια Κομμωτή, και προϋπηρεσία μετά τη λήψη της 
άδειας αυτής: 

α) Γ ιατους μη έχοντες αναγνωρισμένους τίτλους σπου¬ 
δών τριών (3) έτη προϋπηρεσία στην άσκηση του επαγ¬ 
γέλματος με εξαρτημένη ή μη εργασία σε κομμωτήριο ή 
κουρείο. 

β) Γ ιατους κατόχους αναγνωρισμένου τίτλου σπουδών: 
β.1. Πτυχίο ΤΕΕ Α' κύκλου σπουδών της ειδικότητας 
«Κομμωτικής Τέχνης» ή ισότιμος τίτλος σπουδώντης ημε¬ 
δαπής ή αλλοδαπής, με προϋπηρεσία δύο (2) ετών στην 
άσκηση του επαγγέλματος του Κομμωτή ή του Κουρέα. 

β.2. Πτυχίο ΤΕΕ Β' κύκλου σπουδών της ειδικότητας 
«Κομμωτικής Τέχνης» ή ισότιμος τίτλος σπουδώντης ημε¬ 
δαπής ή αλλοδαπής, με προϋπηρεσία ενός (1) έτους στην 
άσκηση του επαγγέλματος του Κομμωτή ή του Κουρέα. 

β.3. Δίπλωμα Ο.Ε.Ε.Κ., επιπέδου Μεταδευτεροβάθμιας 
Επαγγελματικής Κατάρτισης, της ειδικότητας «Κομμω¬ 
τής - Τεχνικός περιποίησης κόμης» των Ι.Ε.Κ. ή ισότιμος 
τίτλος σπουδών της ημεδαπής ή αλλοδαπής, με προϋπη¬ 
ρεσία ενός (1) έτους στην άσκηση του επαγγέλματος του 
Κομμωτή ή του Κουρέα. 

6. Τεχνίτη περιποίησης χεριών ποδιών (ΜΑΝΙΟϋΡΕ - 
ΡΕΩΙΟυΠΕ). 

α) προϋπηρεσία δύο (2) ετών ως βοηθός ή μαθητευό- 
μενος στη συγκεκριμένη ειδικότητα για τους μη έχοντες 
τίτλο σπουδών. 

β) Πτυχίο Τεχνικής Επαγγελματικής Σχολής Β/θμιας Εκ¬ 
παίδευσης ειδικότητας «Κομμώσεων και Βαφής Μαλ¬ 
λιών» ή Πτυχίο ΤΕΕ Α' κύκλου σπουδών ειδικότητας «Κομ¬ 
μωτικής Τέχνης» ή ισότιμος τίτλος σπουδών της ημεδα¬ 
πής ή αλλοδαπής, με προϋπηρεσία δώδεκα (12) μηνών, 
στην άσκηση του επαγγέλματος του τεχνίτη περιποίησης 
χεριών και ποδιών. 

γ) Πτυχίο ΤΕΕ Β' κύκλου σπουδών ειδικότητας «Κομμω¬ 
τικής Τέχνης» ή ισότιμος τίτλος σπουδών της ημεδαπής ή 
αλλοδαπής, με προϋπηρεσία εννέα (9) μηνών, στην άσκη¬ 
ση του επαγγέλματος του τεχνίτη περιποίησης χεριών και 
ποδιών. 

δ) Δίπλωμα Ο.Ε.Ε.Κ., επιπέδου Μεταδευτεροβάθμιας 
επαγγελματικής κατάρτισης, ειδικότητας «Αισθητικός 
ποδολογίας και καλλωπισμού νυχιών» των ΙΕΚή ισότιμος 
τίτλος σπουδών της ημεδαπής ή αλλοδαπής, μετά από 
προϋπηρεσία έξι (6) μηνών, στην άσκηση του επαγγέλμα¬ 
τος του τεχνίτη περιποίησης χεριών και ποδιών. 

7. Η προϋπηρεσία αποδεικνύεται με πιστοποιητικά προ¬ 
ϋπηρεσίας ή άλλα αποδεικτικά στοιχεία, όπως προσδιο¬ 
ρίζονται περιοριστικά στην παρούσα παράγραφο του αρ¬ 
μόδιου ασφαλιστικού του φορέα, στα οποία πρέπει να 
αναγράφονται: τα στοιχεία του εργοδότη, τα στοιχεία του 
υποψήφιου για τη χορήγηση της αδείας και ο ακριβής 
χρόνος απασχόλησής του σε ημέρες ή χρόνια σε κάθε ει¬ 
δικότητα. 

Η ανωτέρω απαιτούμενη προϋπηρεσία είναι δυνατόν να 
έχει πραγματοποιηθεί πριν ή μετά από την αποφοίτηση 
των μαθητών ή κατά την διάρκεια της φοίτησης, προκει- 
μένου να χορηγηθεί η αιτούμενη άδεια άσκησης επαγ¬ 
γέλματος, αρκεί να μην αποτελεί προϋπόθεση απόκτη¬ 
σης τίτλου σπουδών. 

Οι εκμεταλλευόμενοι κουρεία και κομμωτήρια κατά τις 
διατάξεις του παρόντος, υποχρεούνται να χορηγούν 
στους απασχολουμένους σ’ αυτά πιστοποιητικά προϋπη¬ 
ρεσίας. 

Τα πιστοποιητικά προϋπηρεσίας συνυποβάλλονται με 
αίτηση-δήλωση του ν. 1599/1986 (ΦΕΚ 75Α'), όπως 
ισχύει, στην οποία δηλώνεται η προϋπηρεσία που προκύ¬ 
πτει από τα συνυποβαλλόμενα πιστοποιητικά. 

Τα πιστοποιητικά που χορηγούνται σε εργαζόμενους 
ασφαλισμένους στο ΙΚΑ, πρέπει να θεωρούνται για την 
ακρίβεια του περιεχομένου τους από τον οικείο Επόπτη 
Εργασίας. 

Σε περίπτωση έλλειψης στοιχείων, που μπορεί να προ¬ 
έρχεται είτε από καταστροφή αρχείων ή καταστάσεων 
εργασίας είτε από άλλες αιτίες, γιατονπροσδιορισμότου 
είδους και του χρόνου εργασίας μπορούν να χρησιμοποι¬ 
ηθούν ως αποδεικτικά στοιχεία τα βιβλιάρια ενσήμωντων 
ασφαλιστικών οργανισμών. 

Εάν και από αυτά δεν μπορεί να βεβαιωθεί το είδος και 
ο χρόνος της εργασίας, ο αρμόδιος κατά τα ανωτέρω για 


τη θεώρηση του πιστοποιητικού θα πρέπει να συντάξει έκ¬ 
θεση που να αιτιολογεί την αδυναμία αυτή. Στην περίπτω¬ 
ση αιτιολογημένης αδυναμίας της θεώρησης του πιστο¬ 
ποιητικού, σύμφωνα με τα παραπάνω, αυτό μπορεί να γί¬ 
νει δεκτό, εφόσον υπάρχει βεβαίωση της 
Επαγγελματικής Οργάνωσης ή του Σωματείου του αιτού- 
ντος υποψήφιου, ότι αυτός είναι μέλος του. 

Τα πιστοποιητικά προϋπηρεσίας που έχουν εκδοθεί 
στην αλλοδαπή, πρέπει να είναι θεωρημένα από την Ελ¬ 
ληνική Προξενική Αρχή του τόπου έκδοσης του πιστοποι¬ 
ητικού ή σε περίπτωση έλλειψης αυτής, της πλησιέστε- 
ρης προς αυτόν πόλης, ή από διπλωματική αρχή της χώ¬ 
ρας προέλευσης στην Ελλάδα. 

Πιστοποιητικά προϋπηρεσίας που εκδίδουν Δημόσιες 
Υπηρεσίες, Νομικά Πρόσωπα Δημοσίου Δικαίου, Τράπε¬ 
ζες, Οργανισμοί και Επιχειρήσεις κοινής ωφέλειας και 
Οργανισμοί Αυτοδιοίκησης υπογράφονται από τις Διοι¬ 
κήσεις τους και δεν χρειάζεται προσυπογραφή από οποι- 
οδήποτε άλλο φυσικό πρόσωπο ή θεώρηση άλλης αρχής. 

Η προϋπηρεσία των εγγεγραμμένων, κατά τη δημοσί¬ 
ευση του παρόντος, ως επιτηδευματιών σε Δημόσια Οι¬ 
κονομική Υπηρεσία (ΔΟΥ), αποδεικνύεται από σχετική βε¬ 
βαίωση της ΔΟΥ ή από τα αποδεικτικά στοιχεία του Κώδι¬ 
κα Φορολογικών Στοιχείων, τα οποία τηρούν οι 
επιτηδευματίες αυτοί κατά την άσκηση του επαγγέλμα¬ 
τος τους, όπως τιμολόγια ή δελτία παροχής υπηρεσιών. 

Τα παραπάνω πιστοποιητικά και στοιχεία, κρίνονται από 
την Εξεταστική Επιτροπή του άρθρου 4 του παρόντος, η 
οποία σε κάθε περίπτωση πρέπει να αιτιολογεί στο οικείο 
πρακτικό που συντάσσει, την αποδοχή ή την απόρριψή τους. 

Άρθρο 4 

Εξέταση υποψηφίων 

1. Γιατην απόκτηση των αδειών που περιγράφονται στο 
άρθρο 2 εκτός από τα προσόντα σύμφωνα με το άρθρο 3 
απαιτείται και επιτυχής εξέταση θεωρητική (προφορική ή 
γραπτή κατά την κρίση της Επιτροπής) και πρακτική στην 
αρμόδια Εξεταστική Επιτροπή, όπως αυτή καθορίζεται 
παρακάτω, εκτός από τις εξής περιπτώσεις: 

α) Στην άδεια κουρέα, εφόσον ο υποψήφιος κατέχει 
Πτυχίο Τεχνικής Επαγγελματικής Σχολής ή ΤΕΕ Α' κύκλου 
σπουδών και προϋπηρεσία τεσσάρων (4) μηνών ή Πτυχίο 
ΤΕΕ Β' κύκλου σπουδών ή Δίπλωμα Ο.Ε.Ε.Κ., επιπέδου 
Μεταδευτεροβάθμιας Επαγγελματικής Κατάρτισης. 

β) Στην άδεια Κομμωτή, εφόσον ο υποψήφιος κατέχει 
Πτυχίο ΤΕΕ Β' κύκλου σπουδών της ειδικότητας «Κομμω¬ 
τικής Τέχνης» ή Δίπλωμα Ο.Ε.Ε.Κ., επιπέδου Μεταδευτε- 
ροβάθμιας Επαγγελματικής Κατάρτισης της ειδικότητας 
«Κομμωτής - Τεχνικός Περιποίησης Κόμης». 

γ) Στην άδεια Τεχνίτη περιποίησης χεριών ποδιών 
(ΜΑΝΙΟυΒΕ-ΡΕϋΙΟυΗΕ), εφόσον ο υποψήφιος κατέχει 
Δίπλωμα Ο.Ε.Ε.Κ., επιπέδου Μεταδευτεροβάθμιας Επαγ¬ 
γελματικής Κατάρτισης, ειδικότητας «Αισθητικός Ποδο- 
λογίας και Καλλωπισμού Ονύχων». 

2. Οι άδειες που προβλέπονται στο άρθρο 2 εκδίδονται 
από τις Δ/νσεις Υγείας ή Δ/νσεις Υγείας Πρόνοιας των Νο¬ 
μαρχιακών Αυτοδιοικήσεων της χώρας. 

3. Οι εξετάσεις διενεργούνται στις έδρες των παραπά¬ 
νω υπηρεσιών από Επιτροπή που καθορίζεται με Απόφα¬ 
ση του οικείου Νομάρχη και αποτελείται από: 

α) Υγειονολόγο γιατρό ή άλλο γιατρό της Δ/νσης Υγείας 
ή Δ/νσης Υγείας - Πρόνοιας ή ελλείψει αυτών επόπτη 
δημόσιας υγείας, ως Πρόεδρο. 

β) Ενα φαρμακοποιό της ίδιας υπηρεσίας ή άλλου κρα¬ 
τικού φορέα, ως μέλος. 

γ) Εναν εκπαιδευτικό της Δημόσιας Β/θμιας εκπαίδευ¬ 
σης της Νομαρχίας ειδικότητας χημικού ή βιολόγου ή 
φαρμακοποιού ή συναφούς ειδικότητας, ως μέλος. 

δ) Εναν εκπρόσωπο της Ανωτάτης Συνδικαλιστικής 
Καλλιτεχνικής Ομοσπονδίας Καταστηματαρχών - Κου- 
ρέων - Κομμωτών Ελλάδος «ΑΣΚΟΚΚΚΕ», ως μέλος. 

ε) Εναν εκπρόσωπο του αρμόδιου Συνδικαλιστικού ορ¬ 
γάνου των εργαζομένων του Νομού ή άλλου Νομού, εφό¬ 
σον στο Νομό δεν υπάρχει τέτοιο όργανο, ως μέλος. 

στ) Έναν εκπρόσωπο από το Εργατικό Κέντρο του Νο¬ 
μού, ως μέλος. 

ζ) Εναν εκπρόσωπο του οικείου Επιμελητηρίου, ως μέλος, 
η) Χρέη γραμματέα εκτελεί υπάλληλος της Δ/νσης 
Υγείας ή Δ/νσης Υγείας - Πρόνοιας. 

Η Επιτροπή συνεδριάζει σε εργάσιμες για Δημόσιες 
Υπηρεσίες ημέρες κάθε τέσσερις (4) μήνες τα δε μέλη της 
αμοίβονται σύμφωνα με τις ισχύουσες διατάξεις. 

Η Επιτροπή λειτουργεί σύμφωνα με τις κείμενες διατά¬ 
ξεις περί συλλογικών οργάνων, που ισχύουν κάθε φορά. 

4. Κατά των αποφάσεων της ως άνω Επιτροπής οι εν¬ 
διαφερόμενοι μπορούν να προσφύγουν σε Β/θμια Επι¬ 
τροπή, η οποία αποτελείται από μέλη που υποδεικνύονται 
από τις αυτές υπηρεσίες και φορείς που ορίζουν τα μέλη 
της Α'θμιας Εξεταστικής Επιτροπής, υπό την προεδρία 
του οικείου Νομάρχη ή του νόμιμου αναπληρωτή του. Τα 
μέλη της Επιτροπής αυτής είναι βαθμού τουλάχιστον 
ίσου ή ανωτέρου των μελών της Α’θμιας Επιτροπής. 

Η επιτροπή αυτή συνεδριάζει κάθε έξι (6) μήνες. 

5. Οι υποψήφιοι υποβάλλουν στην Α’θμια Εξεταστική 
Επιτροπή αίτηση, πιστοποιητικά προϋπηρεσίας εφόσον 
απαιτούνται και τα εξής δικαιολογητικά: 

α. Πιστό φωτοαντίγραφο του δελτίου της αστυνομικής 
ταυτότητας ή του διαβατηρίου. 

β. Αντίγραφο πτυχίου Τεχνικής Επαγγελματικής Σχο¬ 
λής ειδικότητας «κομμώσεων και βαφής μαλλιών» ή ΤΕΕ 
Α ή Β' κύκλου σπουδών της ειδικότητας «Κομμωτικής τέ¬ 
χνης» ή δίπλωμα Ο.Ε.Ε.Κ. επιπέδου μεταδευτεροβάθμιας 
επαγγελματικής κατάρτισης της ειδικότητας «Κομμωτής- 
Τεχνικός Περιποίησης Κόμης» ή της ειδικότητας «Αισθη¬ 
τικός ποδολογίας και καλλωπισμού νυχιών» ή ισότιμος 
τίτλος σπουδών της ημεδαπής ή αλλοδαπής στην περί¬ 
πτωση που υπάρχουν. 

γ. Πρόσφατο απόσπασμα ποινικού μητρώου, περί μη 
καταδίκης του ενδιαφερομένου για κακούργημα ή για 
πλημμέλημα κλοπής, υπεξαίρεσης, απάτης, πλαστογρα¬ 
φίας ή κατάχρησης ενσήμων, απιστίας, ψευδορκίας, δό¬ 
λιας χρεοκοπίας, καταδολίευσης των δανειστών, τοκο¬ 
γλυφίας, λαθρεμπορίας, εμπορίας ναρκωτικών και εγκλή¬ 
ματα περί το νόμισμα, εκτός εάν ειδικότερες διατάξεις 
νόμων εισάγουν εξαιρέσεις. 

δ. Ατομικό βιβλιάριο υγείας, σύμφωνα με το άρθρο. 14 
της Α1 /β/8577/83 Υγειονομικής Διάταξης όπως τροπο¬ 
ποιήθηκε με την 8405/29.10.92 (ΦΕΚ 665/92 τ.Β') Υγειο¬ 
νομική Διάταξη. 

ε. Γιατους ομογενείς και τους αλλοδαπούς άδεια εργα¬ 
σίας και παραμονής των αρμοδίων υπηρεσιών πλην των 
προερχομένων από Κράτη- Μέλη της Ε.Ε. 

6. Ο τύπος άδειας ασκήσεως επαγγέλματος Βοηθού 
Κουρέα - Κομμωτή, Κουρέα, Κουρέα Α, Κομμωτή, Κομ¬ 
μωτή Α', Τεχνίτη περιποίησης χεριών και ποδιών παρατί¬ 
θεται σε παράρτημα στο τέλος του παρόντος. 


7. ΟιΔ/νσεις Υγείας ή Δ/νσεις Υγείας - Πρόνοιαςτων Νο¬ 
μαρχιακών Αυτοδιοικήσεων υποχρεούνται να τηρούν ει¬ 
δικά μητρώα στα οποία θα καταχωρούνται οι σχετικές 
άδειες. 

Άρθρο 5 
Εξεταστέα ύλη 

Το πλαίσιο της εξεταστέας ύλης καθορίζεται κατά 
άδεια ως κατωτέρω: 

1) Κουρέα 

α) Υποδοχή και προστασία πελάτη - ειδικότερα παιδιών 
ανάλογα με την ηλικία τους. 

β) Λούσιμο: τεχνική, επιλογή κατάλληλου κατά περί¬ 
πτωση σαμπουάν και εφαρμογές ειδικών λοσιόν. 

γ) Κούρεμα: τύποι και τεχνικές κουρεμάτων. 

- Απλά και καλλιτεχνικά κουρέματα. 

- Επιλογή και χρήση κατάλληλων εργαλείων. 

- Τεχνικές και εργαλεία στεγνώματος και φορμαρίσμα¬ 
τος μαλλιών. 

δ) Κούρεμα παιδικό: 

- Τύποι και τεχνικές. 

- Εργαλεία παιδικών κουρεμάτων. 

ε) Ξύρισμα: 

-Διάγνωση δέρματος και τριχοφυΐα προσώπου. 

- Τεχνικές και χρήση εργαλείων ξυρίσματος - απολυ¬ 
μάνσεις. 

- Απολυμάνσεις - εφαρμογές υγειονομικών κανόνων. 

- Αιμοστατικά τα εγκεκριμένα αρμοδίως. 

- Πλύσιμο και περιποίηση προσώπου. 

- Σωστή και υγιεινή εφαρμογή καλλυντικών. 

2) Κουρέα Α' 

Γνώση και εφαρμογή όλων των πιο πάνω και επί πλέον: 

-Γνώσεις διαγωνιστικών αντρικών Κομμώσεων 

-Γνώσεις Διεύθυνσης προσωπικού -Δημοσίων Σχέ- 
σεων-Οργάνωσης Εργασίας Κουρείου. 

3) Κομμωτή (ανδρών, γυναικών, παιδιών). 

α) Να κατέχει όλα τα πιο πάνω και ακόμα. 

β) Λούσιμο ειδικό σε πελάτες και σε τοπικές περούκες 
(Ρ05ΤΙ0ΗΕ) - περούκες. 

- Τεχνικές και προϊόντα ειδικών λουσιμάτων. 

γ) Κουρέματα, χτενίσματα καλλιτεχνικά - βραδυνά - τε¬ 
χνικές - εργαλεία - υλικά (πιστολάκι, σίδερο, ρόλεϋ, κ.λπ.). 

- Γνώσεις δομής και υφής δέρματος και τρίχας. 

- Γνώσεις εφαρμοσμένης στην Κομμωτική Φυσικής και 
Χημείας. 

- Συνθέσεις προϊόντων - αντιδράσεις - ΡΗ αυτών. 

δ) Κατσάρωμα (ΡΕΒΜΑΝΕΝΤΕ). 

- Γνώσεις θεωρητικές και τεχνικής κατάρτισης και 
εφαρμογής (κατσάρωμα 

- περμανάντ - ισιώματος, βαφής μαλλιών και περιποίη¬ 
σης - τοποθέτησης ανδρικής περούκας, τοπικής περού¬ 
κας (Ρ03ΤΙ0ΗΕ). 

- Διάγνωση - Διάλογο για το σαφή εντοπισμό - προσδιο¬ 
ρισμό του επιδιωκόμενου αποτέλεσματος. 

- Τεστ αλλεργίας. 

- Τεχνικές - φάρμακα - εργαλεία - μπικουτί. 

- Επιλογή φαρμάκου - εξουδετερωτικού. 

- Ενδιάμεσος έλεγχος. 

- Διάγνωση δέρματος - μαλλιών - ιδιαιτερότητες ανδρι¬ 
κών μαλλιών. 

- Προστατευτικά προϊόντα (πριντο κατσάρωμα). 

- Καλλυντικά προϊόντα και προϊόντα αγωγής (μετά το 
κατσάρωμα). 

- Κατσάρωμα σε βαμμένα - αποχρωματισμένα - με 
ανταύγειες μαλλιά. 

ε) Ισιωμα μαλλιών: Προϋποθέσεις - τεχνικές - εργαλεία 

- προϊόντα. 

στ) Βαφές. 

- Γνώση φυσικού και τεχνικού χρωματολογίου. 

- Σύνθεση βαφών - κρεμώδεις - υγρές (ρευστές) χρω- 
μοσαμπουάν - επικαλυπτικές (υποκατάστατα βαφών). 

- Τεστ αλλεργίας βαφών. 

- Διάγνωση δέρματος - μαλλιών. 

- Βαφή για πρώτη φορά με ή χωρίς λευκά μαλλιά. 

- Προεργασία βαφής για δύσκολα ή λευκά μαλλιά - υλι¬ 
κά και τεχνικές πως και πότε γίνεται. 

- Ποσοστά λευκών κανόνας βαφής. 

- Μήκος μαλλιών και τεχνικές (φυσικών ή βαμμένων 
ήδη). 

- Γνώσεις απόδοσης τεχνικών χρωμάτων - ζητούμενο 
αποτέλεσμα - οξυζενέ και όγκοι αυτών. 

- Προετοιμασία βαφής - τεχνικές περάσματος, εργα¬ 
λεία - χρόνος παραμονής κατά περίπτωση - καθάρισμα 
λεκέδων - ξέπλεγμα - εξουδετέρωση 

- λούσιμο και είδος σαμπουάν. 

-Απόχρωση βαφών (ΒΕ ΡΕΕ). 

ζ) Γυναικεία κόμμωση. 

- Τεχνικές - εργαλεία - φυσιογνωμικές γνώσεις - μελέτη 
κρανίου. 

- Κούρεμα με βάση ορισμένο σχήμα (κουπ), είδη και τύ¬ 
ποι σχεδίων (κλασσικό, μόδας κ.λπ.). 

- Διάφορα σχήματα και είδη κουρέματος σε βρεγμένα 
και στεγνά μαλλιά. 

- Χτενίσματα διάφορα - τεχνικές - εργαλεία (ρόλεϋ, πι¬ 
στολάκι) μικτές τεχνικές - μέθοδος ηλεκτρικού ψαλιδιού 
(Μαρσέλ). 

- Στεγνή και υγρή κόμμωση. 

η) Αποχρωματισμός φυσικών μαλλιών (ντεκολορασιόν) 

- Αποχρωματισμός βαμμένων μαλλιών (ντεκαπάζ). 

- Διάγνωση δέρματος - Κατάσταση μαλλιών. 

- Γνώσεις προϊόντων - τεχνικές - εργαλεία - προφυλάξεις. 

- Χρόνος παραμονής των προϊόντων. 

- Ξέπλυμα - λούσιμο (τρόπος και χρόνος). 

- Βαφή επί ντεκολορασιόν ή ντεκαπάζ - τεχνικές - χρώ¬ 
μα - χρόνοι παραμονής κ.λπ. 

θ) Μες - ανταύγειες. 

- Γνώσεις προϊόντων - τεχνικές - τρόποι - εργαλεία - προ¬ 
φυλάξεις. 

-Λούσιμο. 

- Απόχρωση βαφών (Ρενσάζ - ρεφλέ). 

- Θεραπευτικές - καλλυντικές αγωγές μαλλιών. 

- Προϊόντα - τεχνικές - εργαλεία. 

ι) Βραδυνές - καλλιτεχνικές - νυφικές κομμώσεις. 

- Κότσοι (σινιόν) - κοτσίδες. 

- Μικτές (κάτω ελεύθερα με δεσίματα πάνω και τοπικές 
περούκες (Ρ03ΤΙΘΗΕ). 

- Πρόσθετα μαλλιά. 

- Στολίδια με κοσμήματα (Μπιζού) - φτερά κ.λπ. - συν¬ 
θέσεις από μαλλιά. 

- Επιλογή - κατασκευή - τοποθέτηση πρόσθετων διακο- 
σμητικών στοιχείων (κουαφ). 

ια) Παιδικές κομμώσεις. 

Κατέχουν τις γνώσεις του κομμωτή και ακόμα. 

- Διάλογος με το παιδί και η σημασία του. 

- Παιδικό λούσιμο (ειδικά σαμπουάνή μη, ουδέτερα και 
αγωγές). 


- Φορμαρίσματα - στεγνώματα απλά - τεχνικές - εργα¬ 
λεία. 

- Αποφυγή ρόλεϋ - ηλεκτρικού σίδερου - σπρέυ - λακ 
κ.λπ. 

-Αποκλεισμός τεχνικών εργασιών όπως κατσάρωμα, σε 
ορισμένη ηλικία (Διάπλαση δέρματος - τριχών - κίνδυνος 
μολύνσεων - καθολικών εγκαυμάτων κ.λπ.). 

- Παιδικά κουρέματα - τύποι - κλασσικά - μοντέρνα - μό¬ 
δας - τεχνικές - εργαλεία. 

4) Κομμωτή Α' 

- Γνώση και εφαρμογή όλων των πιο πάνω και επιπλέον: 

- Γ νώσεις διαγωνιστικών Κομμώσεων. 

- Γνώσεις Διεύθυνσης Προσωπικού - Δημοσίων Σχέ¬ 
σεων - Οργάνωσης εργασίας κομμωτηρίου. 

5) Τεχνίτη περιποίησης χεριών - ποδιών (ΜΑΝΙΘίΙΒΕ - 
ΡΕϋΙΟυΒΕ) 

- Υποδοχή πελάτη και προετοιμασία πελάτη. 

- Διάλογος, επισήμανση προβλήματος - διάγνωση. 

- Περιποίηση χεριών - τεχνικές εργαλεία και σωστή 
χρήση τους (π.χ. μιας χρήσης). 

- Περιποίηση ποδιών - τεχνικές - εργαλεία. 

- Γνώσεις σωστού κοψίματος νυχιών - ιδιαίτερα ποδιών, 
αποφυγή αιματωμάτων. 

- Σωστή χρήση κλιβάνου αποστείρωσης. 

- Χρήση αιμοστατικών - απολυμαντικών εγκεκριμένων 
αρμοδίως. 

- Βαφή νυχιών, τεχνικές. 

- Προσθετική νυχιών - τεχνικές - εργαλεία. 

6) Γενικές γνώσεις. 

Σε όλες τις παραπάνω περιπτώσεις οι υποψήφιοι πρέ¬ 
πει να γνωρίζουν και να εφαρμόζουν σχολαστικά: 

α) Τους κανόνες υγιεινής - ατομικής και χώρου - τη ση¬ 
μασία της καθαριότητας γενικά και ειδικά της αποστεί¬ 
ρωσης των εργαλείων για την προστασία και διασφάλιση 
της υγείας των εργαζομένων και των πελατών τους. 

β) Τους κανόνες παροχής πρώτων - άμεσων βοηθειών 
σε περιπτώσεις αλλεργικών συμβάντων - ατυχημάτων - λι¬ 
ποθυμιών κ.λπ. κατά τη διάρκεια εφαρμογής όλωντωνπιο 
πάνω τεχνικών εργασιών. 

Άρθρο 6 

Οι κάτοχοι των αδειών που προβλέπονται στο άρθρο 2 
έχουν τα επαγγελματικά δικαιώματα της αντίστοιχης ειδι¬ 
κότητας, όπως αυτά ορίζονται στο άρθρο 1. 

Άρθρο 7 

Όροι και προϋποθέσεις ίδρυσης και λειτουργίας κατα¬ 
στημάτων Κουρείων - Κομμωτηρίων. 

1. Για την ίδρυση και λειτουργία των Κουρείων - Κομ¬ 
μωτηρίων απαιτείται άδεια λειτουργίας χορηγούμενη 
από το αρμόδιο, σύμφωνα με την εκάστοτε νομοθεσία, 
όργανο. 

2. Γ ια τους υγειονομικούς όρους και τις προϋποθέσεις 
λειτουργίας των Κουρείων - Κομμωτηρίων θα εφαρμόζο¬ 
νται ο εν ισχύι Υγειονομικός Κανονισμός και οι εκάστοτε 
ισχύουσες υγειονομικές διατάξεις του Υπουργείου Υγεί¬ 
ας και Κοινωνικής Αλληλεγγύης. 

3. Αδεια ίδρυσης και λειτουργίας Κουρείου ή Κομμωτη¬ 
ρίου χορηγείται κατ’ αρχήν στους κατόχους της αντίστοι¬ 
χης άδειας ασκήσεως επαγγέλματος κουρέα ή κομμωτή, 
όπως ορίζεται στην επόμενη παράγραφο. 

Άδεια χορηγείται επίσης σε φυσικό πρόσωπο μη κάτο¬ 
χο άδειας ασκήσεως επαγγέλματος ή σε νομικό πρόσω- 

πο, υπό την προϋπόθεση ότι το φυσικό ή νομικό πρόσωπο 
απασχολεί προσωπικό με επαγγελματική άδεια αντίστοι¬ 
χη προς το είδος του καταστήματος για το οποίο ζητείται 
η άδεια, που θα παραβρίσκεται στο κατάστημα καθόλητη 
διάρκεια λειτουργίας του. 

Για τη χορήγηση της άδειας οι ενδιαφερόμενοι πρέπει 
απαραιτήτως να έχουν συμπληρώσει το 18ο έτος της ηλι¬ 
κίας του, ακόμη κι αν έχουν αποκτήσει την απαιτούμενη 
άδεια άσκησης του επαγγέλματος κουρέα ή κομμωτή σε 
νεώτερη ηλικία. 

4. α) Για κουρείο απαιτείται άδεια άσκησης επαγγέλμα¬ 
τος κουρέα ή κομμωτή β) για κομμωτήριο ανδρών, γυναι¬ 
κών και παιδιών απαιτείται άδεια άσκησης επαγγέλματος 
κομμωτή, γ) ο κάτοχος άδειας άσκησης επαγγέλματος 
κομμωτή Α' μπορεί να αποκτήσει άδεια ή να απασχολείται 
σε οποιοδήποτε από τα παραπάνω καταστήματα. 

δ) Σε επιχειρήσεις που απασχολούν από πέντε (5) μέχρι 
και δέκα (10) εργαζομένους κατόχους αδειών του άρ¬ 
θρου 2 θα εποπτεύει και παρέχει υπηρεσίες ένας τουλά¬ 
χιστον κομμωτής Α. 

Όταν ο επιχειρηματίας είναι ο ίδιος κάτοχος της άδειας 
άσκησης επαγγέλματος Κομμωτή Α' μπορεί να εποπτεύει μέ¬ 
χρι 15 άτομα. Από δέκα πέντε (15) και πάνω και μέχρι και εί¬ 
κοσι πέντε (25) εργαζόμενους απαιτείται και δεύτερος Κομ¬ 
μωτής Α' συμπεριλαμβανομένου και του ίδιου του εργοδότη. 

5. Οι άδειες ίδρυσης και λειτουργίας Κουρείων και Κομ¬ 
μωτηρίων είναι πρωσοποπαγείς και ανεκχώρητες, 
ισχύουν δε αποκλειστικά μόνο για το συγκεκριμένο ως 
χώρο κατάστημα. 

Άρθρο 8 

Πειθαρχικό Συμβούλιο - Πειθαρχικές Ποινές 

1) Την πειθαρχική εξουσία στους κουρείς - κομμωτές, 
κομμωτές Α' βοηθούς και τεχνίτες περιποίησης χεριών 
και ποδιών, ασκεί 7μελές Πειθαρχικό Συμβούλιο, που 
εδρεύει στο οικείο Επιμελητήριο και αποτελείται από: 

α) Ένα Πρωτόδικη, ως Πρόεδρο. 

β) Έναν εκπρόσωπο του Υπουργείου Υγείας και Κοινω¬ 
νικής Αλληλεγγύης, ως Μέλος. 

γ) Έναν εκπρόσωπο του Υπουργείου Ανάπτυξης, ως 
Μέλος. 

δ) Έναν εκπρόσωπο του Υπουργείου Απασχόλησης και 
Κοινωνικής Προστασίας, ως Μέλος. 

ε) Έναν εκπρόσωπο του οικείου Επιμελητηρίου, ως Μέλος. 

στ) Έναν εκπρόσωπο του Ανώτατου Συνδικαλιστικού 
Οργάνου Κουρέων - Κομμωτών, ως Μέλος. 

ζ) Έναν εκπρόσωπο του Κλαδικού Οργάνου των εργα¬ 
ζομένων ή του Ανώτατου Συνδικαλιστικού Οργάνου, ή 
έναν εκπρόσωπο από το εργατικό κέντρο εφόσον δεν 
υπάρχει συνδικαλιστικό όργανο και εφόσον τα θέματα 
αφορούν τους εργαζόμενους, ως Μέλος. 

Χρέη γραμματέα ασκεί υπάλληλος του Υπουργείου 
Υγείας και Κοινωνικής Αλληλεγγύης. 

Το Πειθαρχικό Συμβούλιο συγκροτείται με απόφαση του 
οικείου Νομάρχη και συνεδριάζει σε εργάσιμες για τις δη¬ 
μόσιες υπηρεσίες ώρες και ημέρες χωρίς καμία αμοιβή ή 
αποζημίωση των μελών του για τη συμμετοχή τους σ’ αυτή. 

2) Ενώπιοντου Πειθαρχικού Συμβουλίου μπορεί ναπρο- 
σφύγει ο οιοσδήποτε έχει έννομο συμφέρον. 

3) Πειθαρχικά αδικήματα είναι: 

α) Κάθε παράβαση του παρόντος π.δ/τος και της κείμε¬ 
νης Νομοθεσίας. 

β) Κάθε βλάβη των επαγγελματικών συμφερόντων των 
Κουρέων- Κουρέων Α'- Κομμωτών - Κομμωτών Α’ και Τε¬ 


χνικών Περιποίησης χεριών - ποδιών (ΜΑΝΙΟΕΙΒΕ - ΡΕϋΙ- 
ΟυΠΕ), που προήλθε από δόλο ή αμέλεια ή αναξιοπρεπή 
συμπεριφορά κατά την άσκηση του επαγγέλματος. 

γ) Η μη χορήγηση των απαιτουμένων πιστοποιητικών 
από τους καταστηματάρχες κουρείων ή κομμωτηρίων 
προς τους εργαζόμενους που απασχόλησαν ή απασχο¬ 
λούν στις επιχειρήσεις τους. 

4) Δεν επιβάλλεται πειθαρχική ποινή χωρίς κλήση σε έγ¬ 
γραφη απολογία. 

5) Οι ποινές που μπορεί να επιβληθούν από το Πειθαρ¬ 
χικό Συμβούλιο είναι: 

α) Εγγραφη επίπληξη. 

β) Πρόστιμο από Ευρώ 600 έως 3.000 που εισπράττεται 
κατά τις διατάξεις περί δημοσίων εσόδων, για τους κατό¬ 
χους άδειας καταστήματος του παρόντος διατάγματος. 

γ) Πρόστιμο από Ευρώ 150 έως 1.500 που εισπράττεται κα¬ 
τά τις διατάξεις περί δημοσίων εσόδων, για τους κατόχους 
αδειών ασκήσεως επαγγέλματος του παρόντος διατάγμα¬ 
τος, οι οποίοι ασκούντο επάγγελμα με εξηρτημένη εργασία. 

δ) Προσωρινή στέρηση της άδειας άσκησης επαγγέλμα¬ 
τος για τους εργαζόμενους με εξηρτημένη ή μη εργασία. 

ε) Οριστική στέρηση της άδειας άσκησης επαγγέλμα¬ 
τος για τους εργαζόμενους με εξηρτημένη ή μη εργασία. 

Άρθρο 9 

Η εκ προθέσεως παράβαση επιτακτικών ή απαγορευτι¬ 
κών διατάξεων του παρόντος ως και συναφών υγειονομι¬ 
κών διατάξεων συνεπάγεται τις ποινές του άρθρου 458 
του Ποινικού Κώδικα. 

Άρθρο 10 

Από της ισχύος του Διατάγματος αυτού καταργείται το 
π.δ. 148/1994 (ΦΕΚ 99/Α/1994), εκτός από την παράγρα¬ 
φο 4 , στοιχεία (ε) και (ζ), του άρθρου 4 αυτού, καθώς και 
κάθε άλλη διάταξη που αντίκειται στο παρόν. Η ισχύς του 
Διατάγματος αυτού αρχίζει από την ημερομηνία δημοσί¬ 
ευσής του στην Εφημερίδα της Κυβερνήσεως. 

Στον Υφυπουργό Ανάπτυξης αναθέτουμε τη δημοσίευ¬ 
ση και εκτέλεση του παρόντος Διατάγματος. 

Αθήνα, 29 Ιουλίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΤΥΞΗΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

I. ΠΑΠΑΘΑΝΑΣΙΟΥ Μ. ΓΙΑΝΝΑΚΟΥ 

ΑΠΑΣΧΟΛΗΣΗΣ ΥΦΥΠΟΥΡΓΟΣ ΥΓΕΙΑΣ 

ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΠΑΝ. ΠΑΝΑΓΙΩΤΟΠΟΥΛΟΣ Α. ΓΙΑΝΝΟΠΟΥΛΟΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘΜ. 134 

Σύσταση Διεύθυνσης Ποιότητας και Αποδοτικότητας και 
Τμήματος Διευκόλυνσης Προσβασιμότητας Ατόμων 
με Αναπηρίες στο Υπουργείο Ανάπτυξης. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 6 και 12 παρ. 10 του ν.3230/2004 «Κα¬ 
θιέρωση συστήματος διοίκησης με στόχους, μέτρηση της 
αποδοτικότητας και άλλες διατάξεις» (Α' 44). 

β)Του άρθρου 20 του ν. 2503/1997 (Α' 107) «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις». 

γ) Του άρθρου 29 Ατού ν. 1558/1985 (Α' 137) που προ¬ 
στέθηκε με το άρθρο 27 του ν. 2081/1992 (Α' 154) και αντι- 
καταστάθηκεμετοάρθρο 1 παρ. 2ατου ν. 2469/1997 (Α'38). 

δ)Του Προεδρικού Διατάγματος 27/1996 «Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης» 
(Α' 19) όπως τροποποιήθηκε με το π.δ. 122/2004 (Α' 85) 
«Ανασύσταση Υπουργείου Τουρισμού». 

2. Την αριθμ. ΔΙΔΚ/Φ1/2/6139/23.3.2004 Κοινή Απόφα¬ 
ση του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης «Ανάθεση αρμο¬ 
διοτήτων στους Υφυπουργούς Εσωτερικών, Δημόσιας 
Διοίκησης και Αποκέντρωσης» (Β' 527). 

3. Την αριθμ. 14650/ΔΙΟΕ85/17.3.2004 Κοινή Απόφαση 
του Πρωθυπουργού και του Υπουργού Οικονομίας και 
Οικονομικών, «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (Β' 519). 

4. Το γεγονός ότι από τις διατάξεις του παρόντος Δια¬ 
τάγματος προκαλείται δαπάνη ποσού ύψους 3.900 ΕΥΡΩ 
κατ έτος που θα καλυφθεί από τις πιστώσεις του προϋπο¬ 
λογισμού του Υπουργείου Ανάπτυξης και συγκεκριμένα 
από τον ΚΑΕ 0200. 

5. Τη γνωμοδότηση του Συμβουλίου της Επικράτειας με 
αριθ. 108/2005 μετά, από πρόταση των Υπουργών Εσω¬ 
τερικών Δημόσιας Διοίκησης και Αποκέντρωσης, Οικονο¬ 
μίας και Οικονομικών και Ανάπτυξης, αποφασίζουμε: 

Άρθρο 1 

ΣΥΣΤΑΣΗ ΔΙΕΥΘΥΝΣΗΣ ΠΟΙΟΤΗΤΑΣ 
ΚΑΙ ΑΠΟΔΟΤΙΚΟΤΗΤΑΣ 

1. Συνιστάται Διεύθυνση Ποιότητας και Αποδοτικότη- 
τας στο Υπουργείο Ανάπτυξης, η οποία υπάγεται στην Γε¬ 
νική Διεύθυνση Διοικητικής Υποστήριξης Υπηρεσιών που 
προβλέπεται στο π.δ. 341/1990 (Α' 135). 

2. Η συνιστώμενη Διεύθυνση είναι αρμόδια για τη μέ¬ 
τρηση της αποδοτικότητας και της αποτελεσματικότη- 
τας, την εκτίμηση των αποτελεσμάτων και την υποβολή 
προτάσεων για τη βελτίωση της λειτουργίας των Υπηρε¬ 
σιών του Υπουργείου Ανάπτυξης εκτός των Γενικών 
Γραμματειών Έρευνας και Τεχνολογίας, Βιομηχανίας, 
Εμπορίου και Καταναλωτή. 

3. Η αποστολή της συνίσταται: 

α) Στην έρευνα, μελέτη και εισαγωγή μέτρων βελτίωσης 
της αποδοτικότητας των υπηρεσιώντου Υπουργείου Ανά¬ 
πτυξης καθώς και στον προσδιορισμό της ανάγκης για 
την ανάληψη συγκεκριμένων νομοθετικών ή κανονιστικών 
πρωτοβουλιών. 

β) Επίσης συντάσσει τις επιμέρους αξιολογήσεις της, 
σε ετήσια δε βάση, έκθεση απολογισμού την οποία υπο¬ 
βάλλει στον Υπουργό Ανάπτυξης και συγχρόνως τη διαβι¬ 
βάζει στη Διεύθυνση Ποιότητας και Αποδοτικότητας του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης. 

4. Η Διεύθυνση Ποιότητας και Αποδοτικότητας του 
Υπουργείου Ανάπτυξης συγκροτείται από τα παρακάτω 
Τμήματα: 

(α) Τμήμα Ερευνών και Μετρήσεων Αποδοτικότητας 

(β) Τμήμα Τεκμηρίωσης και Καλύτερων Πρακτικών 

Οι αρμοδιότητες μεταξύ των Τμημάτων κατανέμονται 
ως ακολούθως: 


(α) Τμήμα Ερευνών και Μετρήσεων Αποδοτικότητας: 

-Η σχεδίαση συστημάτων και μεθόδων μέτρησης της 
αποδοτικότητας των υπηρεσιών. 

-Η διεξαγωγή ερευνών αποδοτικότητας των υπηρεσιών 

-Η ανάπτυξη και εφαρμογή πολιτικών για τη συγκριτική 
επίδοση των υπηρεσιών. 

-Η εισήγηση, παρακολούθηση και αξιολόγηση μέτρων 
για τη διαρκή βελτίωση της αποδοτικότητας και αποτελε- 
σματικότητας των υπηρεσιών και της ανταπόκρισής τους 
στις ανάγκες των πολιτών. 

-Η εισήγηση των αναγκαίων μέτρων για την καθιέρωση 
συστημάτων διοίκησης ολικής ποιότητας και διαδικασιών 
αυτοαξιολόγησης 

(β) Τμήμα Τεκμηρίωσης και Καλύτερων Πρακτικών: 

- Η συλλογή στοιχείων και δεδομένων που αναφέρονται 
στην αποδοτικότητα και αποτελεσματικότητατων υπηρε¬ 
σιών, η παρακολούθηση της εξέλιξης και η επεξεργασία 
τους, καθώς και η έκδοση ενημερωτικών φυλλαδίων. 

- Η αναλυτική παρουσίαση ετησίως των εκθέσεων απο¬ 
δοτικότητας και αποτελεσματικότητας των υπηρεσιών. 

- Η συνεργασία με άλλα κέντρα τεκμηρίωσης αποδοτι¬ 
κότητας και αποτελεσματικότητας των υπηρεσιών. 

- Ο εντοπισμός των καλύτερων πρακτικών και η εφαρ¬ 
μογή τους σε άλλες υπηρεσίες. 

- Η παρακολούθηση της εφαρμογής τους και η αξιολό¬ 
γηση των αποτελεσμάτων τους. 

- Η εισήγηση για τη βράβευση των υπηρεσιών που δια- 
κρίνονταιγιατην αποδοτικότητα και την αποτελεσματικό- 
τητά τους. 

5. Στη Δ/νση Ποιότητας και Αποδοτικότητας του Υπουρ¬ 
γείου Ανάπτυξης προϊσταται υπάλληλος των Κλάδων 
ΠΕ(2) Πληροφορικής ή ΠΕ(6) Διοικητικού - Οικονομικού. 

Οι Προϊστάμενοι των Τμημάτων της Διεύθυνσης Ποιό¬ 
τητας και Αποδοτικότητας του Υπουργείου Ανάπτυξης 
προέρχονται από τους κλάδους ΠΕ(2) Πληροφορικής ή 
ΠΕ(6) Διοικητικού - Οικονομικού. 

Άρθρο 2 

ΣΥΣΤΑΣΗ ΤΜΗΜΑΤΟΣ ΔΙΕΥΚΟΛΥΝΣΗΣ 
ΠΡΟΣΒΑΣΙΜΟΤΗΤΟΣ ΑΤΟΜΩΝ ΜΕ ΑΝΑΠΗΡΙΕΣ 

1. Στην Οικονομική Διεύθυνση, της Γ ενικής Διεύθυνσης 
Διοικητικής Υποστήριξης του Υπουργείου Ανάπτυξης, η 
οποία προβλέπεται στο άρθρο 18 π.δ. 381/1989 (ΑΊ68), 
προστίθεται Δ' Τμήμα, με ονομασία «Τμήμα Διευκόλυν¬ 
σης Προσβασιμότητας Ατόμων με Αναπηρίες». 

2. Οι αρμοδιότητες του Τμήματος έχουν ως ακολού¬ 
θως: 

α) Η προώθηση μέτρων που εξασφαλίζουν την προσβα- 
σιμότητα των Ατόμων με Αναπηρίες στο κτίριο όπου στε¬ 
γάζονται οι υπηρεσίες του Υπουργείου Ανάπτυξης, με την 
κατασκευή κεκκλιμένων επιπέδων, κατάλληλων ανελκυ¬ 
στήρων, ή ειδικών χώρων υγιεινής και: 

β) Η προώθηση άλλων μέτρων που βελτιώνουν την ποι¬ 
ότητα των συνθηκών διοικητικής εξυπηρέτησής τους, 
όπως πληροφόρηση και εξυπηρέτηση ατόμων με αναπη¬ 
ρίες, με τη χρήση των τεχνολογιών πληροφορικής και επι¬ 
κοινωνιών, κατά προτεραιότητα εξυπηρέτηση, εφαρμογή 
της υπηρεσίας μια στάσης. 

γ) Η συνεργασία με τις αρμόδιες υπηρεσίες του Υπουρ¬ 
γείου Εσωτερικών, Δημόσιας Διοίκησης & Αποκέντρωσης 
για την εφαρμογή μεθόδων και διαδικασιών βελτίωσης 
των παρεχόμενων υπηρεσιών. 

3. Στο Τμήμα Διευκόλυνσης Προσβασιμότητας Ατόμων 
με Αναπηρίες προϊσταται υπάλληλος του Κλάδου ΠΕΙ 

Μηχανικών ή ΠΕ2 Πληροφορικής ή ΠΕ6 Διοικητικού - Οι¬ 
κονομικού και σε περίπτωση που δεν υπάρχουν υπάλλη¬ 
λοι των ανωτέρω κλάδων, υπάλληλος του Κλάδου ΤΕ Μη¬ 
χανικών ή ΔΕΙ Διοικητικού-Λογιστικού. 

Στον Υπουργό Ανάπτυξης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 29 Ιουλίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΥΦΥΠΟΥΡΓΟΣ ΟΙΚΟΝΟΜΙΑΣ 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΗΣ ΠΕΤΡΟΣ ΔΟΥΚΑΣ 

ΑΝΑΠΤΥΞΗΣ 

ΔΗΜΗΤΡΙΟΣ ΣΙΟΥΦΑΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘΜ. 135 
Ίδρυση Διδασκαλείου Δημοτικής Εκπαίδευσης (ΔΔΕ) στο 
Παιδαγωγικό Τμήμα Δημοτικής Εκπαίδευσης της Σχο¬ 
λής Επιστημών Αγωγής του Δημοκριτείου Πανεπιστη¬ 
μίου Θράκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 8παρ. 3 του ν. 2327/1995 «Εθνικό Συμβού¬ 
λιο Παιδείας, ρύθμιση θεμάτων, έρευνας παιδείας και 
μετεκπαίδευσης εκπαιδευτικών και άλλες διατάξεις» 
(Α' 156). 

2. Το άρθρο 29Ατου ν. 1558/1985 «Κυβέρνηση και Κυ¬ 
βερνητικά όργανα» (Α' 87), όπως αυτό προσετέθη με το 
άρθρο 27 του ν. 2081/1992 «Ρύθμιση του θεσμού των επι¬ 
μελητηρίων, τροποποίηση των διατάξεων του ν. 1712/ 
1997 για τον εκσυγχρονισμό των Επαγγελματικών οργα¬ 
νώσεων των Εμπόρων, Βιοτεχνών και λοιπών επαγγελμα- 
τιών και άλλες διατάξεις» (Α154) καιτροποποιήθηκε με το 
άρθρο 1 παρ. 2ατου ν. 2469/1997 «Περιορισμός και βελ¬ 
τίωση της αποτελεσματικότητας των δαπανών και άλλες 
διατάξεις» (Α'38). 

3. Την υπ’ αριθ. 14650/ΔΙΟΕ85/19.3.2004 Απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών (Β' 519). 

4. Την υπ’ αριθμ. 37876/ΣΤ5/26.4.2004 απόφαση του 
Πρωθυπουργού και του Υπουργού Εθνικής Παιδείας και 
θρησκευμάτων «Καθορισμός αρμοδιοτήτων Υφυπουρ¬ 


γών του Υπουργείου Εθνικής Παιδείας και θρησκευμά¬ 
των» (Β' 608). 

5. Τη σύμφωνη γνώμη της Γενικής Συνέλευσης του Παι¬ 
δαγωγικού Τμήματος Δημοτικής Εκπαίδευσης της Σχο¬ 
λής Επιστημών Αγωγής του Δημοκρίτειου Πανεπιστημίου 
Θράκης (συνεδριάσεις 4η/14.1.2003 και 6η/13.1.2004). 

6. Το γεγονός ότι από τις διατάξεις του παρόντος δια¬ 
τάγματος προκαλείται ετησίως δαπάνη ύψους 27.100 Ευ¬ 
ρώ (ήτοι 8.450 ΕΥΡΩ για αμοιβή οργάνων διοίκησης, 
8.150 για αμοιβή διδασκόντων και 10.500 για λειτουργικά 
έξοδα). 

Για τα οικονομικά έτη 2004 και 2005 δεν προκαλείται 
καμμία δαπάνη. Γιατο 2006 η ως άνω δαπάνη υπολογίζε¬ 
ται στα 22.600 ΕΥΡΩ περίπου και θα καλυφθεί από τις πι¬ 
στώσεις που θα εγγραφούν για το σκοπό αυτό στον προ¬ 
ϋπολογισμό του ΥΠ.Ε.Π.Ο. (Ειδ. Φορ. 19-250 ΚΑΕ 2421). 

Γ ια την επόμενη πενταετία 2007-11 θα ληφθεί μέριμνα 
για την εγγραφή σχετικών πινάκων γιατο σύνολο της προ- 
καλούμενης δαπάνης στους οικείους προϋπολογισμούς. 

7. Την αριθμ. 90/2005 γνωμοδότηση του Συμβουλίου 
της Επικράτειας με πρόταση των Υφυπουργών Εθνικής 
Παιδείας και θρησκευμάτων και Οικονομίας και Οικονο¬ 
μικών, αποφασίζουμε: 

Άρθρο 1 

1. Ιδρύεται στην Αλεξανδρούπολη, Διδασκαλείο Δημο¬ 
τικής Εκπαίδευσης (Δ.Δ.Ε.) το οποίο εντάσσεται στο Παι¬ 
δαγωγικό Τμήμα Δημοτικής Εκπαίδευσης της Σχολής 
Επιστημών Αγωγής του Δημοκρίτειου Πανεπιστημίου 
Θράκης. 

2. Οι διατάξεις των άρθρων 5, 6 και 7 του ν. 2327/1995 
εφαρμόζονται αναλόγως και στο Διδασκαλείο που ιδρύε¬ 
ται με την προηγούμενη παράγραφο. 

3. Η εκπαιδευτική λειτουργία του Διδασκαλείου αρχίζει 
από το ακαδημαϊκό έτος 2006 - 2007. 

Άρθρο 2 

Η ισχύς του παρόντος διατάγματος αρχίζει από τη δη¬ 
μοσίευση του στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 26 Ιουλίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΙΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




